### Beslutning

Karla Pedersen, Andreas Lund, Øivind Mortensen og Marianne Gregersen kunne tiltræde indstillingen i overensstemmelse med Magistratens anbefaling.

Niels Vestergaard, Yasmin Bertelsen og Tove Bech var forhindrede i at deltage i udvalgets behandling af sagen.

Fremlæggelse af Forslag til Planstrategi 2019 og Debatoplæg om temaplaner i offentlig høring i 8 uger.

### Resumé

I hver valgperiode skal byrådet fremlægge et forslag til planstrategi i offentlig høring forud for en revision af kommuneplanen.

Med forslag til Planstrategi 2019 lægges op til en delvis revision af kommuneplanen, der primært sker via temaplaner.

[adresse] handler i denne byrådsperiode om i alt ti temaplaner:

* Arealer til alle boligtyper
* Omstilling til grøn energi
* Sammenhæng mellem naturområder
* Landskabet
* En grønnere by med mere blåt
* Vedvarende energianlæg – Vindmøller og solenergianlæg
* Erhvervsarealer
* Grundvandsredegørelse
* Detailhandelsplanlægning
* Oversvømmelse og erosion

Samtidig med planstrategien offentliggøres et debatoplæg, der omhandler de fem førstnævnte temaer. De sidste fem temaplaner udarbejdes efter særskilte tids- og procesplaner.

Forslaget til Planstrategi 2019 indeholder blandt andet en redegørelse for planlægningen siden sidst, befolkningsudviklingen, rummeligheden i forhold til nye indbyggere og erhverv i den gældende kommuneplan samt en Lokal Agenda 21-redegørelse.

### Indstilling

At 1) Forslag til Planstrategi 2019 og Debatoplæg om temaplaner for ”Arealer til alle boligtyper”, ”Omstilling til grøn energi”, ”Sammenhæng mellem naturområder”, ”Landskabet” og ”En grønnere by med mere blåt” fremlægges til offentlig debat i 8 uger.

At 2) Lokal Agenda 21-redegørelsen offentliggøres som en del af Forslag til Planstrategi 2019.

At 3) Den foreslåede procedure og debatform tiltrædes.

### Sagens forløb

25-03-2019 Magistraten

Fremsendes til [adresse] med bemærkning, at Magistraten i mødet den 25. marts 2019 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 19. marts 2019.

Ella Clausen og Øivind Mortensen var forhindret i at deltage i sagens behandling.

 03-04-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 3. april 2019.
 29-04-2019 Teknisk Udvalg

Karla Pedersen, Andreas Lund, Øivind Mortensen og Marianne Gregersen kunne tiltræde indstillingen i overensstemmelse med Magistratens anbefaling.

Niels Vestergaard, Yasmin Bertelsen og Tove Bech var forhindrede i at deltage i udvalgets behandling af sagen.